นายกรัฐมนตรี มอบหมายผู้เกี่ยวข้อง รวบรวมข้อมูลเมืองอัจฉริยะ เพื่อเร่งขับเคลื่อนให้แล้วเสร็จ ตามผลที่ประชุมสุดยอดอาเซียน ครั้งที่ 33
นายกรัฐมนตรี มอบหมายผู้เกี่ยวข้อง รวบรวมข้อมูลเมืองอัจฉริยะ เพื่อเร่งขับเคลื่อนให้แล้วเสร็จ ตามผลที่ประชุมสุดยอดอาเซียน ครั้งที่ 33

พลเอก ประยุทธ์ จันทร์โอชา นายกรัฐมนตรีและหัวหน้า คสช. กล่าวก่อนเป็นประธานการประชุมคณะกรรมการขับเคลื่อนและประสานงานการลงทุน ครั้งที่ 1/2561 ว่า สัปดาห์ที่ผ่านมาได้เดินทางไปร่วมประชุมในหลายประเทศ ได้รับประโยชน์มากมายกลับมา โดยเฉพาะอย่างยิ่งเรื่องความสัมพันธ์ระหว่างประเทศ ไม่ว่าจะเป็นการประชุมเอเปคหรืออาเซียน ทุกชาติพูดถึงเรื่องเมืองอัจฉริยะ การขับเคลื่อนนวัตกรรมและเทคโนโลยีมากยิ่งขึ้น และมีหลายประเทศสนใจการลงทุนในไทย จึงต้องเร่งผลักดันและประชาสัมพันธ์ให้มาก 
ซึ่งขณะนี้ประเทศไทยมีเมืองอัจฉริยะที่กำลังดำเนินการ 3 เมือง คือ กรุงเทพมหานคร ภูเก็ตและชลบุรี จึงขอให้ผู้ที่เกี่ยวข้องสรุปข้อมูลความก้าวหน้า ทั้งเรื่องความคืบหน้าเมืองอัจฉริยะและ กิจกรรมเสริม เพื่อจะได้เร่งขับเคลื่อนให้เร็วขึ้นและนำความคืบหน้าในทางปฏิบัติ โดยเฉพาะเรื่องการสร้างความเชื่อมโยงของเมืองอัจฉริยะในแต่ละประเทศเข้าด้วยกัน ไปหารือในเวทีการประชุมสุดยอดอาเซียนครั้งหน้าที่จะมีขึ้นในไทยต่อไป